## Pravilnik o sadržaju i načinu davanja potvrde o usklađenosti glavnog projekta sa sanitarno-tehničkim uvjetima gradnje i vrstama građevina koje podliježu sanitarnom nadzoru

### NN 93/1999 (15.9.1999.), Pravilnik o sadržaju i načinu davanja potvrde o usklađenosti glavnog projekta sa sanitarno-tehničkim uvjetima gradnje i vrstama građevina koje podliježu sanitarnom nadzoru

# MINISTARSTVO ZDRAVSTVA

Na temelju članka 4. stavka 3. Zakona o sanitarnoj inspekciji
(»Narodne novine«, br. 27/99), ministar zdravstva donosi

## PRAVILNIK

### O SADRŽAJU I NAČINU DAVANJA POTVRDE O USKLAÐENOSTI GLAVNOG PROJEKTA SA SANITARNO-TEHNIČKIM UVJETIMA GRADNJE I VRSTAMA GRAÐEVINA KOJE PODLIJEŽU SANITARNOM NADZORU

Članak 1.

Ovim se Pravilnikom utvrđuje sadržaj i način davanja
potvrde o usklađenosti glavnog projekta s propisanim sanitarno-tehničkim
uvjetima gradnje (u daljnjem tekstu: potvrda) kao i vrste građevina
koje podliježu sanitarnom nadzoru za koje se izdaje potvrda
u postupku donošenja građevne dozvole i obavlja tehnički
pregled u postupku izdavanja uporabne dozvole.

Članak 2.

Potvrda iz članka 1. ovoga Pravilnika daje se u pisanom
obliku.

Potvrdu iz članka 1. od nadležnog državnog tijela
za sanitarni nadzor obvezan je pribaviti investitor odnosno projektant
u postupku izdavanja građevne dozvole.

Članak 3.

Potvrda iz članka 2. ovoga Pravilnika mora sadržavati:

- naziv nadležnog državnog tijela koje daje potvrdu;

- mjesto i nadnevak izdavanja;

- ime, prezime i adresa odnosno naziv i sjedište podnositelja
zahtjeva;

- ime, prezime i adresa odnosno naziv i sjedište investitora;

- podatak o nazivu i lokaciji građevine;

- sadržaj glavnog projekta;

- dokaz o uplaćenoj upravnoj pristojbi;

- potpis ovlaštene osobe;

- pečat nadležnog državnog tijela koje daje potvrdu.

Članak 4.

Glavni projekt za gradnju građevine, na koji nadležno
državno tijelo za sanitarni nadzor daje pisanu potvrdu, mora
biti ovjerovljen potpisom ovlaštene osobe i pečatom
nadležnog tijela.

Članak 5.

Na tehničkom pregledu izgrađene građevine u postupku
izdavanja uporabne dozvole predstavnik tijela državne uprave
za sanitarni nadzor daje mišljenje koje se unosi u zapisnik
povjerenstva za tehnički pregled.

Članak 6.

Vrste građevina koje podliježu sanitarnom nadzoru:

I. GRAÐEVINE U KOJIMA SE OBAVLJA
PROIZVODNJA

- namirnica;

- predmeta opće uporabe (kozmetički proizvodi, duhanski
proizvodi, dječje igračke, posuđe, pribor, oprema
i uređaji za proizvodnju namirnica i predmeta opće uporabe,
sredstva za održavanje čistoće i predmeti koji
dolaze u neposredan dodir s kožom i sluznicom);

- lijekova, medicinskih i homeopatskih proizvoda;

- otrova;

- koksa, naftnih derivata i plina;

- metala i proizvoda od metala;

- kemikalija, kemijskih proizvoda i umjetnih vlakana;

- umjetnih gnojiva;

- cementa, gipsa, stakla, keramike, opekarskih proizvoda, vapna,
kamena, betona, žbuke i ostalih nemetalnih mineralnih proizvoda;

- gume i plastike;

- celuloze, papira i kartona;

- prediva i tekstila;

- kože i krzna, te proizvoda od kože i krzna;

- prerada drva, proizvodnja poluproizvoda i proizvoda od drva;

- prijevoznih sredstava (cestovnih, tračničkih,
plovila i zrakoplova);

- električne i optičke opreme;

- strojeva i uređaja;

- građevine u čijem se tehnološkom procesu pojavljuje
opasni otpad;

- asfaltna baza;

- izgradnja i opremanje prostora, uređaja i postrojenja u
kojima su smješteni, ili se proizvode ili se rabe izvori
ionizirajućih zračenja;

- izgradnja i opremanje prostora, uređaja i postrojenja u
kojima su smješteni, ili se proizvode ili se rabe izvori
neionizirajućih zračenja čija je frekvencija
niža od 3 000 000 GHz i ultrazvuka čija je frekvencija
niža od 500 MHz.

II. GRAÐEVINE U KOJIMA SE OBAVLJA DJELATNOST

- zdravstva;

- odgoja;

- obrazovanja;

- socijalne skrbi;

- kulture;

- sporta i rekreacije;

- ugostiteljstva i turizma.

III. VODNE GRAÐEVINE

- vodne građevine za vodoopskrbu;

- vodne građevine za odvodnju otpadnih voda (kolektori, glavni
odvodni kanali, uređaji za pročišćavanje
otpadnih voda).

IV. GRAÐEVINE U KOJIMA SE OBAVLJA PROMET NA VELIKO
I MALO

- namirnica;

- predmeta opće uporabe;

- lijekova, medicinskih i homeopatskih proizvoda;

- otrova.

V. GRAÐEVINE U KOJIMA SE PRUŽAJU USLUGE

- frizerske, brijačke, pedikerske i kozmetičke;

- njege i održavanje tijela (solarij, fitnes centar, trim
kabinet i sl.);

- grafičko-izdavačke;

- održavanje i popravak cestovnih i tračničkih
vozila, plovila i zrakoplova;

- stolarske i tapetarske;

- bravarske i tokarske;

- postolarske;

- zlatarsko filigranske.

VI. GRAÐEVINE NA ZAŠTIĆENOM PODRUČJU

- u nacionalnom parku;

- u parku prirode.

VII. GRAÐEVINE ZA POSTUPANJE S OTPADOM

- za obradu, skladištenje i odlaganje opasnog otpada;

- za obradu, skladištenje i odlaganje radioaktivnog otpada;

- za zbrinjavanje opasnog medicinskog otpada;

- za zbrinjavanje komunalnog i neopasnog tehnološkog otpada.

VIII. ENERGETSKE GRAÐEVINE

- elektrane.

IX. GRAÐEVINE ZA STANOVANJE

- višestambene građevine;

- višestambene poslovne građevine;

- obiteljske stambeno poslovne građevine.

X. GRAÐEVINE PROMETA I VEZA

- prometnice koje prolaze kroz vodozaštitno područje;

- prometnice koje prolaze kroz naselja;

- zračne luke sa pripadajućim građevinama;

- morske luke, nautičko-turistički centri i marine;

- luke na unutarnjem plovnom putu;

- međunarodni granični prijelazi.

XI. OSTALE GRAÐEVINE

- javne i ostale srednje i velike garaže;

- mrtvačnice, krematoriji, groblja;

- vjerske građevine;

- javni parkovi i trgovi.

Članak 7.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-01/99-01/0095
Urbroj: 534-04-03-99-0001
Zagreb, 9. rujna 1999.

Ministar
**prof. dr. sc. Željko Reiner,** v. r.

Pravilnik, NN 93/1999-1597